Hukumar Zabe Mai Zaman Kanta ta Kasa ( I.N.E.C ), wacce aka kafa a 1998, ita ce hukumar zaben da ke lura da zabe a Najeriya . Da kuk wasu Abubuwan da suka shafi Zaɓe a ƙarƙashin ta suke. Kuma kamar yadda sunan ta yake ita hukuma ce mai zaman kanta Gudanar da zabubbukan dimokiraɗiyya a Najeriya ya samo asali ne tun daga lokacin samun 'Yancin kai lokacin da aka ƙaddamar da Hukumar Zabe ta Najeriya (ECN) a shekarar 1958 don gudanar da zaben tarayya na 1959. Kafin 1958, dokokin yanki da gwamnati suna tsarawa da gudanar da zaɓe. ECN ya kasance karkashin jagorancin wani bature, Ronald Edward Wraith da mambobin Najeriya huɗu dake wakiltar kowane yanki da Babban Birnin Tarayya na Legas. Hukumar Zabe ta Tarayya (FEC), wacce aka kafa a 1960 ta gudanar da zaɓukan tarayya da na yankuna kai tsaye bayan samun ‘yanci na 1964 da 1965. Kafin gudanar da zaben na 1964, Babban Jami’in Zabe, Kofo Abayomi ya yi murabus kuma wasu jami’an jam’iyyar daga NCNC da AC (Action Group) sun nuna shakku kan sahihancin zaben na gaskiya da adalci.